
Darba kārtība
Iepirkuma “Latvijas Kultūras akadēmijas mājaslapas izstrāde” iesniegto piedāvājumu vērtēšana un lēmuma par līguma slēgšanas tiesību piešķiršanu pieņemšana.

Darba gaita:
1. Iepirkumu Komisijas (turpmāk – Komisijas) priekšsēdētājs informē, ka ir saņemta atbilde - skaidrojumi no SIA “The more you get” par neskaidrībām un neprecīzi iesniegto informāciju. Pretendenta skaidrojums ir saņemti laikā un novērš šaubas par viņu neatbilstību Iepirkuma Nolikuma 7.4.2. punktā noteiktajām kvalifikācijas atlases prasībām. Komisija lemj, ka SIA “The more you get” iesūtītais skaidrojums un pievienotā atsauksme par pakalpojumu sniegšanu SIA “VetCyto” ir pietiekami, lai secinātu, ka pretendents atbilst iepirkuma nolikuma 7.4.2. punktā noteiktajai atlases prasībai 7.4.2.1. 
2. Komisijas priekšsēdētājs uzaicina Komisiju turpināt piedāvājuma kvalitātes izvērtējumu, katram komisijas loceklim aizpildot sagatavoto kvalitātes kritēriju vērtēšanas tabulu ar komentāriem, un informē, ka piedāvājumu vērtēšana tiks veikta divos posmo: 
1) Piedāvājuma kvalitātes izvērtējums jeb Tehniskais piedāvājuma izvērtējums
2) Piedāvājuma cenas izvērtējums jeb Finanšu piedāvājuma izvērtējums

1. posms
Piedāvājumu kvalitātes kritēriju vērtēšana
	Nr.
	Kritērija komponente
	Komisijas komentāri

	1.
	Detalizēts apraksts par mājaslapas izstrādes projekta komandas struktūru (maksimālais punktu skaits – 10)

Pretendents piedāvā Pasūtītāja mājaslapas izstrādes projektam atbilstošu komandu un detalizēti apraksta komandas struktūru, lomas un darbu sadalījumu projektā.
	4 no 8 pretendentiem iesaistījuši dažādus speciālistus ar plašu pieredzi (6.pielikums), ir aprakstīta katra speciālista loma un darbu sadalījums (7.pielikums), savukārt par pārējo pretendentu piedāvātājiem speciālistiem nav pilnīgas pārliecības, ka piedāvātajiem speciālistiem ir pietiekamā pieredze līdzvērtīgu projektu īstenošanā, tomēr ir labi aprakstīta katra speciālista loma un darbu sadalījums. Viena pretendenta piedāvājuma aprakstošajā daļā (7.pielikumā) figurē vairāk speciālistu, nekā ir norādīti 6.pielikumā. Komisijas piešķirto punktu skaits šajā kritērijā atsevišķiem pretendentiem variē no 8 līdz 10 punktiem. 


	2.
	Projekta procesu vadīšanas metodes apraksts.
( maksimālais punktu skaits – 10 punkti)
Pretendents piedāvā Pasūtītāja mājaslapas izstrādes projekta vadīšanas metodes aprakstu, t.sk., iekļaujot informāciju par ikdienas komunikāciju ar Pasūtītāja un procesa atsekošanas iespējām, starpnodevumu atskaitīšanās un labošanas procesu, kļūdu un problēmu reģistrēšanu, risināšanu un atskaitīšanos pēc mājaslapas publiskošanas garantijas perioda laikā. 
	4 no 8 pretendentiem ir ļoti detalizēti aprakstīta izvēlētā projekta vadīšanas metode, kā arī ir pārliecība, ka ir izpratne un plāns, kā organizēt komunikāciju starp pusēm projekta laikā, kā arī pēc projekta beigām, mājaslapas uzturēšanas laikā, savukārt pārējiem pretendentiem apraksts vietām ir vai nu pārāk vispārīgs, vai arī nav pietiekami aprakstīta komunikācijas norise starp pusēm un uzturēšanas fāzes darbības kļūdu labojumu reģistrēšanai.
Komisijas piešķirto punktu skaits šajā kritērijā atsevišķiem pretendentiem variē no 8 līdz 10 punktiem.


	3.
	Iepriekšējo darbu portfolio
(maksimālais punktu skaits – 10 punkti)
Pretendents uzrāda atsauksmes par iepriekš veiksmīgi realizētiem vismaz 3 mājaslapu projektiem, kuru izstrādē ir veikts pilns izpētes, projektēšanas, prototipēšanas, dizaina un izstrādes process, t.sk., norādot saites uz strādājošām mājas lapām, kā arī, ja iespējams, pievienojot saites uz sākotnējiem šo mājas lapu projektējumiem vai dizainu pirms tika uzsākta programmēšana. Par bonusu tiks uzskatīti arī UX izpētes procesa UX/UI prototipēšanas faili, uz kuru pamata veidotas mājas lapas.
	Visiem pretendentiem ir atbilstoša pieredze līdzvērtīgu mājaslapu izstrādē. Punkti tiek samazināti tiem pretendentiem, kuri nav pievienojuši linkus uz UX izpētes procesa failiem, vai arī, ja, atverot iepriekš izstrādāto mājaslapu saites, tās ir kļūdainas, kaut kas mājaslapās nestrādā, vai ir citas nepilnības. Punkti tiek samazināti arī, ja no iesūtīto atsauksmju teksta nav saprotams, ka iepriekšējos projektos ir veikts pilns mājaslapu projektēšanas cikls. 

	4.
	Iepriekšējā sadarbība un atsauksmes
(maksimālais punktu skaits – 10)
Pamatojoties uz 5. pielikumā uzrādīto informāciju Pretendents iesniedz veidlapā minēto pasūtītāju atsauksmes un informāciju par kontaktpersonām, ar kurām sazināties papildus informācijas iegūšanai par iepriekšējo sadarbību.
	4 no 8 pretendentiem ir izteikti pozitīvas atsauksmes gan rakstiski, gan sazinoties ar norādītajām kontaktpersonām (5.pielikums), un visi iesaka sadarboties ar šiem pretendentiem. Punkti tiek samazināti, ja iepriekšējie klienti norāda uz kādām sadarbības problēmām, kā arī ja norādīta neprecīza kontaktinformācija un nav bijis iespējams sazināties ar iepriekšējiem klientiem. Vienam pretendentam visi iepriekšējie klienti norāda, ka neieteiktu sadarboties ar šo pretendentu. 



3. Komisija konstatē, ka visi pretendenti, kas iesnieguši pieteikumus iepirkumā, ir ievērojuši Nolikuma prasības attiecībā uz Tehnisko piedāvājumu. 
	Atvēršanas secība
	Pretendenta nosaukums (alfabētiskā secībā, tā, kā Pretendenti uzrādās EIS apakšsistēmā)
	Pretendenta iegūto punktu skaits vērtējot Tehnisko piedāvājumu (maksimāli iegūstamo punktu skaits – 40)

	1.
	"Cloud Enterprise Systems" SIA

	31,67

	2.
	"Digify" SIA
	36,33

	3.
	"Efumo SCC" SIA
	34,67

	4.
	"Web Multishop Company" SIA
	37,67

	5.
	SIA "BrandBox Digital"
	35,00

	6.
	SIA "The more you get"
	37,67

	7.
	Sabiedrība ar ierobežotu atbildību "DIGITAL HOLDING"
	35,00

	8.
	SIA "Wrong Digital"
	38,67



4. Komisijas priekšsēdētājs aicina Komisiju izskatīt un komentēt Pretendentu finanšu piedāvājumus pakalpojuma cenai. 

2. posms
Piedāvājumu finanšu piedāvājuma vērtēšana
	Atvēršanas secība
	Pretendenta nosaukums (alfabētiskā secībā, tā, kā Pretnedenti uzrādās EIS apakšsistēmā)
	Pretendenta piedāvātā cena EUR (bez PVN)
	Komentāri

	1.
	"Cloud Enterprise Systems" SIA

	19 670.00
	Zemākā piedāvātā cena, kas formulā ir Cmin


	2.
	"Digify" SIA
	26 000.00
	

	3.
	"Efumo SCC" SIA
	24 465.00
	

	4.
	"Web Multishop Company" SIA
	28 800.00
	

	5.
	SIA "BrandBox Digital"
	31 819.00
	

	6.
	SIA "The more you get"
	28 230.00
	

	7.
	Sabiedrība ar ierobežotu atbildību "DIGITAL HOLDING"
	41 675.43
	

	8.
	SIA "Wrong Digital"
	38 900.00
	



5. Komisijas priekšsēdētājs aicina apkopot datus pēc Nolikuma 10.5.2. punktā minētās formulas, lai noteiktu Pretendentu, kam piešķiramas līguma slēgšanas tiesības iepirkumā.

Kopsavilkums par tehnisko un finanšu piedāvājumu.
	Atvēršanas secība
	Pretendenta nosaukums
(alfabētiskā secībā, tā, kā Pretnedenti uzrādās EIS apakšsistēmā)
	Tehniskais piedāvājums atbilst Nolikuma 3. Pielikumā noteiktajām prasībām
Atbilst / Neatbilst
	Finanšu piedāvājums atbilst Nolikumā noteiktajām prasībām Atbilst / Neatbilst
	Iegūtie punkti pēc Nolikuma 10.5.2. punktā minētās formulas




	1.
	"Cloud Enterprise Systems" SIA
	Atbilst
	Atbilst
	52,76

	2.
	"Digify" SIA
	Atbilst
	Atbilst
	52,72

	3.
	"Efumo SCC" SIA
	Atbilst
	Atbilst
	51,94

	4.
	"Web Multishop Company" SIA
	Atbilst
	Atbilst
	52,63

	5.
	SIA "BrandBox Digital"
	Atbilst
	Atbilst
	48,57

	6.
	SIA "The more you get"
	Atbilst
	Atbilst
	52,90

	7.
	Sabiedrība ar ierobežotu atbildību "DIGITAL HOLDING"
	Atbilst
	Atbilst
	45,65

	8.
	SIA "Wrong Digital"
	Atbilst
	Atbilst
	50,11


6. Komisija konstatē, ka pēc Nolikuma 10.5.2. punktā minētās formulas augstāko punktu skaitu un līguma slēgšanas tiesības ir ieguvis Pretendents SIA “The more you get”.
7. Lēmums par iepirkuma procedūras uzvarētāju un līguma tiesību piešķiršanu, lēmuma pamatojums
Komisija, pamatojoties uz Nolikuma 10.5.1. punktu, nolemj līguma slēgšanas tiesības piešķirt SIA “The more you get” (reģ. Nr. 40203371674) ar piedāvāto iepirkuma līguma summu 28 230.00 EUR bez PVN (divdesmit astoņi tūkstoši divi simti trīsdemit eiro un 0 centi).
8. Komisija pamatojoties uz Starptautisko un LR nacionālo Sankciju likuma 11.1pantu datu bāzē https://sanctionssearch.ofac.treas.gov/ pārbauda, vai uz Pretendentu, kuram piešķiramas līguma slēgšanas tiesības, neattiecas sankcijas. Veicot pārbaudi Komisija konstatē, ka SIA “The more you get” nav atrodamas minētajā datu bāzē. 
9. Komisija uzdod Komisijas sekretārei sagatavot paziņojumus Pretendentiem par lēmuma pieņemšanu.
10. Komisijas priekšsēdētājs sanāksmi pasludina par slēgtu.
Iepirkuma komisijas lēmuma pārsūdzība
Pretendents, kas iesniedzis piedāvājumu iepirkumā, uz kuru attiecas PIL 68.panta pirmās daļas noteikumi, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs 10 darba dienu laikā pieņemto lēmumu pārsūdzēt PIL likuma 68. panta otrās daļas 1. punkta minētajā kārtībā vēršoties Iepirkumu uzraudzības birojā ar atbilstošu iesniegumu. 
Pielikumā:
1. Iepirkumu vērtēšanas kopsavilkuma tabula

Sēde slēgta: plkst. 17:00
	

Iepirkuma komisijas priekšsēdētājs 					A. Grūbe
Iepirkuma komisijas locekļi						A.Upmanis
L.K.Cērpa
Iepirkuma komisijas eksperte					            K.Bramberga
Iepirkuma komisijas sekretāre					           L. Ahramejeva



Dokuments parakstīts ar drošu elektronisko parakstu un satur laika zīmogu.

